ဖုန်းတုန်း လုံးတုန်း တန်ဆောင်မုန်း

ဖုန်းတုန်း လုံးတုန်း တန်ဆောင်မုန်း သည် မြန်မာဆိုရိုးစကား ဖြစ်သည်။ (အဖုံး အလုံး တန်ဆောင်မုန်း- ဟူ၍လည်း အဆိုရှိသည်။)

အဓိပ္ပာယ်

“ဖုံးတုန်း လုံးတုန်း တန်ဆောင်မုန်း” ဆိုသည်မှာ တန်ဆောင်မုန်းလသည် စပါးပင်များ အနှံထွက်ခါစ (အဖုံး) နှင့် စပါးအနှံများ တင်းလုံးလာချိန် (အလုံး) ဖြစ်သောကြောင့် စပါးစိုက်ပျိုးသူများအတွက် အရေးကြီးသော လတစ်လဖြစ်သည်ဟု ဆိုလိုသည်။ တန်ဆောင်မုန်းလသည် မိုးကုန်ခါစ ဆောင်းအဝင်ကာလဖြစ်ပြီး စပါးပင်များ အနှံထွက်ရန်နှင့် အသီးအနှံများ တင်းရင်းပြည့်ဖြိုးရန် အရေးကြီးသော အချိန်ဖြစ်သည်။ ဤဆိုရိုးစကားသည် လယ်ယာစိုက်ပျိုးရေးနှင့် ရာသီဥတု၏ ဆက်နွယ်မှုကို ဖော်ပြသည့်အပြင် တောင်သူလယ်သမားများ၏ စိုက်ပျိုးရေးဆိုင်ရာ အတွေ့အကြုံနှင့် ဗဟုသုတကိုလည်း ထင်ဟပ်စေသည်။ 

ကိုးကားချက်များ

   "အဖုံး အလုံး တန်ဆောင်မုန်းဟုဆိုထားသဖြင့် တန်ဆောင်မုန်းမိုးကလေး တစ်ပြိုက်နှစ်ပြိုက်မှာ လယ်အတွင်း အနှံတွေ မြိုင်လျက်ရှိသော စပါးပင်များ အဖို့ အရေးတကြီး လိုနေပြန်လေ၏။" [၁၃၀၃] ဘဝ။ ၂၃၃။
   "ဖုံးတုန်း လုံးတုန်း တန်ဆောင်မုန်း စကားပုံကလေးမှာ တန်ဆောင်မုန်းလ၌ စပါးခင်းများ ပွင့်ဖို့အတွက် အားယူတုန်းအချိန်၊ ပင်ပိုင်းကြီးထွားမှုအတွက် အားအကောင်းဆုံး အားအလိုဆုံးအချိန် ဖြစ်ကြောင်း တောသူ့အမှတ်အသား ဖြစ်၏။" [၁၃၃၀] မြဝတီ၊ ၁၆၊ ၁၂။ ၁၁၉။

အခြားအသုံးအနှုန်း
အဖုံး အလုံး၊ တန်ဆောင်မုန်း ဟူ၍လည်း အဆိုရှိသည်။
ကိုးကား

Category:မြန်မာဆိုရိုးစကားများ